Presuda Općeg suda od 5. ožujka 2025. – Enedo/EUIPO – Enedis (Enedo RESHAPING ELECTRICITY)
(predmet T-1144/23)1
„Žig Europske unije – Postupak povodom prigovora – Prijava figurativnog žiga Europske unije Enedo RESHAPING ELECTRICITY – Raniji verbalni žig Europske unije ENEDIS – Relativni razlog za odbijanje – Vjerojatnosti dovođenja u zabludu – Članak 8. stavak 1. točka (b) Uredbe (EU) 2017/1001 – Ograničenje proizvoda i usluga navedenih u prijavi žiga”
Jezik postupka: engleski
Stranke
Tužitelj: Enedo Oyj (Vantaa, Finska) (zastupnik: H.-M. Elo, odvjetnica)
Tuženik: Ured Europske unije za intelektualno vlasništvo (zastupnik: A. Ringelhann, agent)
Druga stranka u postupku pred žalbenim vijećem EUIPO-a, intervenijent u postupku pred Općim sudom: Enedis (Pariz, Francuska) (zastupnici: C. Verneret i J.-B. Micard, odvjetnici)
Predmet
Svojom tužbom na temelju članka 263. UFEU-a, tužitelj zahtijeva poništenje i preinaku odluke četvrtog žalbenog vijeća Ureda Europske unije za intelektualno vlasništvo (EUIPO) od 27. rujna 2023. (predmet R 191/2023-4).
Izreka
Tužba se odbija.
Enedo Oyj snosit će vlastite troškove kao i troškove društva Enedis.
Ured Europske unije za intelektualno vlasništvo (EUIPO) snosit će vlastite troškove.
____________
1     SL C/2024./1107, C, 5. 2. 2024.